
Na temelju članka 19. stavka 4. Zakona o Vladi Federacije Bosne i Hercegovine ("Službene novine Federacije BiH", br. 1/94, 8/95, 58/02, 19/03, 2/06 i 8/06), članka 12. Poslovnika o radu Vlade Federacije Bosne i Hercegovine podnosim 
INICIJATIVU

ZA PRIPREMU IZMJENA I DOPUNA  ZAKONA O DOPRINOSIMA U FBIH U CILJU ZAPOŠLJAVANJA U PROIZVODNOM SEKTORU I FINANCIJSKE STABILIZACIJE MIROVINSKOG I ZDRAVSTVENIH FONDOVA FEDERACIJE BOSNE I HERCEGOVINE
Ovim putem predlažem da Vlada Federacije Bosne i Hercegovine donese zaključak kojim će imenovati i zadužiti radnu grupu Vlade da u roku od 30 dana sačini prijedlog izmjena i dopuna Zakona o doprinosima u FBiH kojim bi se :
1. U neproizvodnom sektoru opteretili doprinosima topli obrok i prijevoz u istim iznosima kao što je opterećena i plaća, u sljedećim djelatnostima:
a. trgovina na veliko i malo, popravka motornih vozila i motocikala;
b. hoteli i restorani;
c. prijevoz skaldište i veze;
d. financijsko posredovanje;
e. poslovanje nekretninama, iznajmlj. i poslovne usl.;
f. javna uprava i odbrana; obavezno soc. osig.;
g. obrazovanje;
h. zdravstvena zaštita i socijalna pomoć;
i. ostale druš.soc. i lične usluž. djel.;
j. djelatnosti domaćinstva;
k. izvanteritorijalne organizacije i tijela[image: image1.png]


;
l. snadbijevanje električne energije, plinom i vodom ;
m. neraspoređeno po SKD;
Pojednostaviti način obračuna doprinosa tako da nemamo doprinose iz i na plaću, nego samo doprinose iz ili na plaću.
2. U proizvodnim sektorima isplatu plaće osloboditi doprinosa u potpunosti i to u sljedećim sektorima,:
a. poljoprivreda, lov i šumarstvo;
b. ribarstvo;
c. rudarstvo i vađenje rude;
d. prerađivačka industrija;
e. građevinarstvo;
i to na način da primjena odredbi iz ove točke stupa na snagu 3-6 mjeseci nakon stupanja na snagu izmjena i dopuna koje proizilaze iz točke 1. i 2. ove inicijative.
3. Vlada Federacije imenuje radnu grupu iz reda članova Vlade FBiH u sljedećem sastavu :

a. Jerko ivanković- Lijanović, Predsjednik radne grupe
b. Desnica Radivojević, član radne grupe
c. Ante Krajina, član radne grupe
d. Erdal Trhulj, član radne grupe
e. Zoran Mikulić, član radne grupe
Radna grupa može angažirati pojedince i formirati radne timove iz reda državnih službenika i namještenika iz ministarstava Vlade FBiH radi tehničke pripreme i izrade predloženih izmjena i dopuna predmetnog zakona. 
Radna grupa će u gore navedenom roku, predmetne izmjene i dopune Zakona o doprinosima dostaviti Vladi FBiH na razmatranje i usvajanje, koje će Vlada FBiH proslijediti Parlamentu FBiH na usvajanje po žurnom postupku.

	Dopremijer 

__________________________________

JERKO IVANKOVIĆ-LIJANOVIĆ


OBRAZLOŽENJE

Uzimajući u obzir da stopa nezaposlenosti u FBiH prelazi 40 procenata sa trendom rasta, a da nam je u gore navedenim proizvodnim djelatnostima zaposleno samo cca. 130.000 radnika što čini približno samo 1/3 ukupno zaposlenih, te da je plaća u neproizvodnom sektoru veća za cca. 50 procenata nego u proizvodnom sektoru, a imajući u vidu značaj proizvodnog sektora kao jedinog izvora stvaranja dodatne vrijednosti o kojemu ovisi gospodarska stabilnost i opstojnost FBiH, nužno je stvoriti uvjete za značajnije zapošljavanje i razvoj konkuretnosti proizvodnog sektora u FBiH. 
Ukidanjem doprinosa ćemo stvoriti uvjete da proizvodni sektor bude konkuretniji na tržištu i kreditno sposoban za prihvat direktnih investicija i kreditnih sredstava što će rezultirati značajnim zapošljavanjem i eliminiranjem sive ekonomije. 

Uzimajući u obzir nelikvidnost u mirovinskom i zdravstvenim fondovima i potrebu ukidanja doprinosa u proizvodnom sektoru, neophodno je opteretiti toplki obrok i prijevoz u neproizvodnom sektoru te na taj način osigurati prihode za penzioni i zdravstvene fondove FBiH. 

Ovdje je bitno napomenuti da većina Europskih zemalja  ima opterećen topli obrok i prijevoz doprinosima. Također u  Republici Srpskoj topli obrok i prijevoz su opterećeni doprinosima.  

